 Ndị uwe ojii na steeti Anambra ejidela mmadụ ruru ótù nàrị na iri na atọ a na-enyo ènyò na ha bụ ndị òtù nzuzo na ndị na-apụnara mmadụ ụgbọala ha nike. Onyeisi ndị uwe ojii na steeti ahụ, bụ maazị Rabiu Ladodo mere ka a mara nke a nokwu ọ gwàrà ndị nta akụkọ oge a na-akpụgharị ndị ahụ, bụ ndị o kwùrù na e jidèrè nọtụtụ ebe dị iche iche na steeti ahụ.  O kwuru na mkpocha na nzacha ahụ e sìrì na ya wee nwụchikọọ ndị ahụ bụ nke e mere site naka ndị òtù ọrụ nchekwa ahụ pụrụ ichè na-ebu agha megide otu nzúzo, bụ Anti-Cult, nọrụ ha gàrà nime izuụka abụọ.O mere ka a mara na a kpụpụla mmadụ iri anọ na ise nime ha ụlọ ikpe, tọhapụ mmadụ iri atọ na ise aka ha dị ọcha ka ha laba, ebe a ka na-enyòchakwa mmadụ iri atọ na atọ fọrọ afọ. Ọ sị na ihe e nwèkọtara naka ndị ahụ gụnyere: ótù nsụnsụ egbè, ogologo égbè asaa mgbọ dị na ha, ọtụtụ anyụike, mma ògè, na akwụkwọ kpọrọ nkụ a na-enyo ènyò na ọ bụ ìgbó.O kwuru na ụfọdụ nime ndị ahụ bụ ndị na-apụnara mmadụ ụgbọala nike, bụ ndị a nàpụtara ụgbọala asatọ ha zutere ezute naka ha. Ndị ahụ ka ọ kọwara dịka Paul Chukwuezugo gbara ahọ iri anọ na abụọ na onye òtù ya bụ maazị Micheal Obinna, onye a maara dịka Mayor. O kwuru na ihe e nwèkọtara naka ndị ahụ bụ ụgbọala asaa, nke gụnyere: ụgbọala Toyota Venza, ụgbọala Lexus 350 atọ, otu ọkwụọtọ ekele eze Toyota Rav 4, Toyota Corolla atọ na ụgbọala Sports Utility Vehicles SUV.Ihe ndị ọzọ e nwètara naka ha gụnyere otu nsụnsụ égbè na-agba ọnụ iri, otu mma ògè na ekwentị anọ. 